CELEX: 31987R1664
Language: el
Date: 1987-06-15 00:00:00
Title: Κανονισμός (ΕΟΚ) αριθ. 1664/87 της Επιτροπής της 15ης Ιουνίου 1987 για την τροποποίηση του κανονισμού (ΕΟΚ) αριθ. 1183/86 και του κανονισμού (ΕΟΚ) αριθ. 1184/86 που θεσπίζουν τις λεπτομέρειες του καθεστώτος ελέγχου ορισμένων προϊόντων του τομέα των λιπαρών ουσιών στην Ισπανία και την Πορτογαλία

Avis juridique important

|

31987R1664

Κανονισμός (ΕΟΚ) αριθ. 1664/87 της Επιτροπής της 15ης Ιουνίου 1987 για την τροποποίηση του κανονισμού (ΕΟΚ) αριθ. 1183/86 και του κανονισμού (ΕΟΚ) αριθ. 1184/86 που θεσπίζουν τις λεπτομέρειες του καθεστώτος ελέγχου ορισμένων προϊόντων του τομέα των λιπαρών ουσιών στην Ισπανία και την Πορτογαλία  

Επίσημη Εφημερίδα αριθ. L 155 της 16/06/1987 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 1664/87 ΤΗΣ ΕΠΙΤΡΟΠΗΣ  της 15ης Ιουνίου 1987  για την τροποποίηση του κανονισμού (ΕΟΚ) αριθ. 1183/86 και του κανονισμού (ΕΟΚ) αριθ. 1184/86 που θεσπίζουν τις λεπτομέρειες του καθεστώτος ελέγχου ορισμένων προϊόντων του τομέα των λιπαρών ουσιών στην Ισπανία και την Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες του καθεστώτος ελέγχου των τιμών και των ποσοτήτων που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (1), και ιδίως το άρθρο 16,  τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες ελέγχου των τιμών και των ποσοτήτων που τίθενται στην κατανάλωση στην Πορτογαλία ορισμένων προϊόντων του τομέα των λιπαρών ουσιών (2), και ιδίως το άρθρο 14,  Εκτιμώντας:  ότι ο κανονισμός (ΕΟΚ) αριθ. 1183/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1662/87 (4) και τον κανονισμό (ΕΟΚ) αριθ. 1184/86 (5), όπως τροποποιήθηκε τελευταία από τον κανονισμό (ΕΟΚ) αριθ. 1662/87 προβλέπουν στο άρθρο 5 παράγραφος 1 ότι ο αρμόδιος οργανισμός εκδίδει τα έγγραφα από την πρώτη ημέρα του δευτέρου μηνός κάθε εξαμήνου, συναρτήσει των αιτήσεων που λαμβάνει έως την εικοστή πέμπτη ημέρα του προηγουμένου μηνός· ότι στην περίπτωση του δευτέρου εξαμήνου, ο μήνας εκδόσεως των πιστοποιητικών θα είναι ο Αύγουστος, και θα πρέπει για λόγους διοικητικής πρακτικής να επισπευσθεί κατά ένα μήνα γι' αυτό το δεύτερο εξάμηνο η έναρξη προθεσμίας για την υποβολή των αιτήσεων του εγγράφου εισαγωγής καθώς και για την έκδοση αυτού από τον αρμόδιο οργανισμό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 1 του άρθρου 5 του κανονισμού (ΕΟΚ) αριθ. 1183/86 και του κανονισμού (ΕΟΚ) αριθ. 1184/86 αντικαθίστανται από το ακόλουθο κείμενο:  «1. Όσον αφορά τις "απλές" εισαγωγές, ο αρμόδιος οργανισμός εκδίδει τα έγγραφα από την 1η Φεβρουαρίου και από την 1η Ιουλίου, αντιστοίχως για το πρώτο και δεύτερο εξάμηνο, συναρτήσει των αιτήσεων που λαμβάνει έως την εικοστή πέμπτη ημέρα του προηγουμένου μηνός.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 53 της 1. 3. 1986, σ. 51.  (3) ΕΕ αριθ. L 107 της 24. 4. 1986, σ. 17.  (4) Βλέπε σελίδα 6 της παρούσας Επίσημης Εφημερίδας.  (5) ΕΕ αριθ. L 107 της 24. 4. 1986, σ. 23.